වයස අවුරුදු 30 සිට 33 දක්වා වයස් කාලවලදී පවුලේ පිරිස මියයෑමේ කතා පුවතක් මැල්සිරිපුර, පන්ලියද්ද, හැවනතැන්න ගම්මානයෙන් වාර්තා වෙනවා.එකම පවුලේ පරම්පරා දෙකක පුද්ගලයන් මෙලෙස වයස අවුරුදු තිහක්, තිස්තුනක් වන විට මියයෑමේ සිද්ධියක් හේතුවෙන් දරු මුණුබුරන් දැඩි අසරණ තත්වයට පත්ව ඇති බවයි වර්තා වන්නේ.පසුගිය දා හදිසි රියඅනතුරකින් ස්වාමිපුරුෂයෙකු සහ බිරිඳක එකම අවස්ථාවේ මිය ගොස් කුඩා දරුවන් තිදෙනෙකු අවතැන් වීමේ සිද්ධිය පිළිබඳව සොයා බැලීමට ගිය අවස්ථවේ මෙම සිද්ධිය අනාවරණය වූ බවයි අප වාර්තාකරු සඳහන් කළේ මෙම ගම්මානයේ සහෝදරියන් දෙදෙනෙක් ජීවත්ව සිට ඇති අතර ඔවුන් දෙදෙනාට දරුවන් තිදෙනෙකු ද සිට තිබෙනවා.ඔවුන් දෙදෙනාට වයස අවුරුදු 32 සහ 33 වන විට හදුනා නොගත් රෝගයකින් හදිසියේ දෙදෙනාම මිය ගොස් ඇත්තේ සිය දරුවන් කුඩා අවදියේදීයි.